Lolland-Falsters Stifts-Tidende, 1843-06-08
Udenlandske Efterretninger. Anledningen til den nylig i Spanien stedfundne Ministerforandring var, at der var opstaaet Uenighed mellem Lopez og Espartero angaaende mange forskjellige Puncter; Regenten gav efter i flere, men da Ministrene forlangte Afsættelsen af flere Generaler, hvoriblandt Linape og den berygtede Zurbano, vilde Espartero paa ingen Maade, undvære disse sine troe Venner. Under Disputen fremkom Lopez med de Ord, som han ved sit Embedes Tiltrædelse gjorde til sit Valgsprog; Kongen regierer, men bestyrer ikke, nu sprang Espartero op og raabte i den hæftigste Forbittrelse: "Jeg befaler og jeg regierer; jeg vil regjere og jeg skal vise Dem, at jeg bestyrer! Lopez trak sig tilbage og indgav den følgende Dag tilligemed alle sine Colleger Begjering om at faae Afsked. Hr. Becerro paatog sig at danne et nyt Ministerium, og underrettede den 18de Mai Cortes-Forsamlingens Præsident, Hr. Cortina derom, og bad ham indtil videre at udsætte Forsamlingens Møder; men Cortina sendte Brevet tilbage uden Svar og sagde blot til Overbringeren, at han ikke kunde tage Hensyn til en saadan Meddelelse fra en Privatmand. Den 20de, da det nye Ministerium var dannet, traadte dettes fornemste Medlemmer, Becerra og Hoyos ind i Deputeretkammeret, hvor De Gallerierne vare overfyldte med Tilhørere, som ved Skrig og Skjældsord gave deres Misfornøielse tilkjende. Da der blev lidt Stilhed, raabte en af Oppositionens Medlemmer, Hr. Qvents, med gjennemtrængende Røst: Viser en Person ud af Kammeret, som ikke hører hertil; viser en Minister ud, som vi ikke anerkjende man har ikke gjort os Regnskab for hans Udnævnelse, og han er ikke Deputeret. Hr. Hoyos forlod strax Salen og Ordenen blev nogenlunde gjenoprettet. Da Regentens Decret og de nye Ministres Udnævnelse blev forelæst, opstod ved Navnet Mendizabal ny Larm, under hvilken man hørte Ordene: Ned med den Tyv. Herud, paa Døren med ham, Mødet var heelt igjennem overordentlig stormende, og Velvillie mod de fratrædende Ministre saavelsom Had mod deres Efterfølgere yttrede sig med den største Heftighed. Da Forsamlingen var hævet og Ministrene kom ud paa Gaden, opstod blandt den forsamlede Folkemængde et frygteligt Skrig: Død og Fordærvelse, ned med dem!" Stene og Skjældsord regnede ned over dem, og kun ved Hjælp af nogle Deputerede lykkedes det dem at slippe ind i deres Vogne, som under en Steenregn, der knuste alle Ruderne, fore gjennem Gaderne. Hele Madrid var i den heftigste Bevægelse, men det lod dog til, at Soldaterne kunde forhindre Udbruddet af et Oprør. - Da Espartero mærkede, at Deputeretkammeret var meget ugunstig stemt mod ham og det nye Ministerium, som derimod understøttedes af Senatet (Adelskammeret), opløste han Cortesforsamlingen. Dog forblev Hovedstaden rolig; Soldaterne og Nationalgarden viste stor Hengivenhed for Regenten og bragte ham en glimrende Serenade, hvorved de ogsaa udraabte et Leve for Dronningen og General Zurbano. Men allerede førend Kammeret var opløst, forlode flere af de ivrigste Liberale blandt de Deputerede Staden, og droge hver til sit Hjem, fornemmelig til Catalonien og Aragonien, hvor deres Ankomst strax fremkaldte Udbruddet af en Opstand. J Saragossa forenede Øvrighederne sig med Linietropperne og Nationalgarden og udstedte en Erklæring, hvori de forlangte Gjenindsættelsen af Ministeriet Lopez, opfordrede Espartero til strax at takke af og erklære Dronningen for myndig. Øvrighederne i Barcelona syntes meget tilbøielige til at følge dette Exempel, men nøiedes med for det Første at opfordre dem, der vilde gribe til Vaaben, til at drage ud af Staden for at undgaae et Sammenstød med Besætningen paa de Staden omgivende Fæstninger, og forene sig med den bekjendte cataloniske Deputerede Oberst Prim, som allerede i Stadens Omegn skulde have samlet en Styrke af 40,000 Mand.